Na temelju odobrenog EU projekta Robo\_Challenge koji se finacira iz Europskog socijalnog fonda u sklopu programa Razvoj ljudskih potencijala 2007. – 2013., Tehnička škola Slavonski Brod raspisuje

**NATJEČAJ**

**za izbor**

1. VODITELJA EU PROJEKTA – 1 izvršitelj na određeno vrijeme od 12 mjeseci za provedbu projekta Robo\_Challenge

**Uvjeti:**

* VSS
* sudjelovanje u provedbi najmanje tri projekta financiranog EU sredstvima, u svojstvu Voditelja projekta
* minimalno 5 godina radnog iskustva na relevantnim poslovima (pisanje i provedba projekata, poznavanje EU fondova, priprema i provedba edukacija, priprema javnih predstavljanja i konferencija, iskustvo u komunikaciji s medijima)
* aktivno poznavanje engleskog jezika u govoru i pismu
* izvrsne informatičke vještine
* izvrsne prezentacijske i komunikacijske vještine
* vozačka dozvola B kategorije

**Prednost će imati osobe s:**

* formalnom i neformalnom edukacijom u području pripreme i provedbe EU projekata, organizacijskih i upravljačkih vještina
* vještinama za upravljanje ljudima i koordinaciju projektnih aktivnosti
* visokim stupnjem odgovornosti, samostalnosti i inicijative u radu te proaktivnim pristupom rješavanju problema
* organizacijskim sposobnostima za različite vrste aktivnosti (organizacija edukacija, konferencija, predstavljanja i sl.)
* sposobnosti rada u timu i individualno

**Odgovornost:**

* voditelj projekta zadužen je za ostvarivanje rezultata cijelog projekta i koordinaciju projektnog tima
* upravljanje projektom, planiranje i koordinaciju provedbe projekta i pojedinih aktivnosti
* praćenje napretka projekta prema predviđenim aktivnostima
* mjesečna analiza predviđenih aktivnosti i ostvarenja definiranih ciljeva
* redovito izvještavanje o postignutim rezultatima, sudjelovanje u izradi internih, narativnih i financijskih izvješća prema ugovornom tijelu
* definiranje i nadzor kvalitativnih i kvantitativnih pokazatelja uspješnosti projekta
* komunikacija s ugovornim tijelom
* komunikacija s partnerima u projektu

2. Zamolbi treba priložiti:

* + životopis,
	+ dokaz o stručnoj spremi (preslika),
	+ Domovnicu (preslika),
	+ osobnu iskaznicu (preslika).

Prijave se podnose preporučeno poštom ili predaju osobno na sljedeću adresu:

**Tehnička škola Slavonski Brod**

**Eugena Kumičića 55**

**35000 Slavonski Brod**

s napomenom „prijava za Voditelja EU projekta“.

**Rok za dostavu prijava na natječaj je 8 dana od dana objave natječaja.**

Nepotpune i nepravodobne prijave neće se razmatrati.

Nakon isteka roka za dostavu prijava, s kandidatima koji su zadovoljili uvjete natječaja obavit će se usmeni razgovor.

U Slavonskom Brodu, 27.04.2015.

Ravnateljica:

Mirjana Onukijević, prof.